OpenLLM-France/wikimedia huggingface dataset:
# Samuel Fuller

Samuel Fuller (Worcester, Massachusetts, AEB, 1912ko abuztuaren 12a - Los Angeles, AEB, 1997ko urriaren 30a) Estatu Batuetako zinema-zuzendaria izan zen.

## Biografia

17 urte zituenerako, New York Journal egunkariko kazetaria zen. Geroago, beste egunkari batzuentzat lan egin zuen, eta oso lanbide baliagarria gertatu zitzaion hura. Izan ere, 1930. hamarraldian hainbat kontakizun eta eleberri labur idatzi zituen, poliziakoak gehienak, egunkarietan agertzen ziren gertakarietan oinarriturik. Era berean, kazetaritzan egindako lanetik hartu zituen zenbait gidoi idazteko gaiak.
1942. urtetik 1945. urtera, gerran parte hartu zuen Europan eta Afrikan, eta gerra amaitu zenean, Hollywooden hasi zen lanean, gidoiak idazten. 1950eko hamarraldiaz gero hasi zen filmak egiten.
Fuller zinemagile inkonformista izan zen, eta kritika gogorrak egin zituen, besteak beste, arrazakeriaz eta hipokrisiaz. Indarkeriazko filmak egin zituen, batez ere, gerran oinarrituak horietako asko, eta trebetasun bikaina erakutsi zuen gudu-lekuko irudi lazgarriak adierazten.
Fullerrek eragin handia izan zuen geroagoko zinemagile gazteen artean, Godard, Wim Wenders, Jim Jarmusch eta Martin Scorseseren zinemagintzan, besteak beste. Oso filmegile emankorra izan zen, eta hauek ditu, beste askoren artean, film aipagarriak: Fixed Baionets (1951); Pick up on South Street (1953); House of Bamboo (1955); China Gate (1957); Underworld USA (1960); Merril´s Marauders (1961, gerrako filmen eredutzat har daitekeena), Shock Corridor (1963), Shark (1969), The Big Red One (1979),White Dog (1982), Les Voleurs de la nuit (1984), Street of No Return (1988).

## Filmografia

* I Shot Jesse James (1949)
* The Baron of Arizona (1950)
* The Steel Helmet (1951)
* Fixed Bayonets! (1951)
* Park Row (1952)
* Pickup on South Street (1953)
* Hell and High Water (1954)
* House of Bamboo (1955)
* China Gate (1957)
* Run of the Arrow (1957)
* Forty Guns (1957)
* Verboten! (1959)
* The Crimson Kimono (1959)
* Underworld U.S.A. (1961)
* Merrill's Marauders (1962)
* Shock Corridor (1963)
* The Naked Kiss (1964)
* Shark! (1969)
* The Big Red One (1980)
* White Dog (1982)
* Thieves After Dark (1984)
* Street of No Return (1989)
* The Madonna and the Dragon (1990)
* The Big Red One: The Reconstruction (2004)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q262479
* Multimedia: Samuel Fuller / Q262479
# Samuel C. C. Ting

Samuel Chao Chung Ting (txinera tradizionalez: 丁肇中; pinyinez: Dīng Zhàozhōng; Wade–Giles: Ting Chao-chung; Ann Arbor, Michigan, 1936ko urtarrilaren 27a) estatubatuar fisikaria da. Jatorriz txinatarra zen baina hogei urte zituela Estatu Batuetara emigratu zuen; Columbiako eta Cambridgeko unibertsitateetako irakasle izan zen. Tingek eta Richterrek, bakoitza bere aldetik lanean ari zela, partikula mota bat aurkitu zuten, J-partikula deitua, eta 1976ko Fisikako Nobel saria lortu zuten lan horregatik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-12-10 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q192715
* Multimedia: Samuel Ting / Q192715
# Samuel Colt

Samuel Colt (Hartford, Connecticut, 1814ko uztailaren 19a- ibidem, 1862ko urtarrilaren 10a) estatubatuar asmatzaile eta enpresaburua izan zen. Colt's Patent Fire-Arms Manufacturing Company enpresa sortu zuen eta errebolberra masan ekoiztea bideragarri egin zuen.
Gaztetatik piztu zitzaion armei eta asmakizunei buruzko interesa. Bere aitak ontziratzeko agindu zion eta itsasontzi batean errebolberraren ideia bururatu zitzaion. Aitak finantzatuta, 1835ean patentatu zuen lehen errebolberra. 1847an Texas Rangersek mila errebolber enkargatu zizkioten. Bere negozioak hobera egin zuen eta muntaketa-kate bidez ekoiztu ahal izan zuen. Ondoren, arma horiek Mendebalde Urrunaren istorioko protagonista izan ziren. Colt 1862an hil zen Estatu Batuetako gizonik aberatsenetakoa zela.
* Datuak: Q183246
* Multimedia: Samuel Colt / Q183246
# Samuel Crompton

Samuel Crompton (Firwood, Lancashire, 1753ko abenduaren 3a – 1827ko ekainaren 26a) ingeles asmatzailea izan zen, benetan praktikoa den lehen bira-makina asmatu zuelako, "spinning mule" (Iruteko mandoa) izenekoa.

## Biografia

Haurtzaroan, Cromptonek ama galdu zuen, eta familiaren baliabideetan lagundu behar izan zuen irute eginez. Spinning-Jenny- ren akatsek zerbait hobea bururatzeko ideia sortu zioten, eta bospasei urtez ahaleginak bere aisialdiko denbora eta diru guztia xurgatu zuen, Bolton antzokian biolina jotzean irabazten zuena barne. 1779. urte inguruan muselina egiteko eta muselina fabrikatzeko erabiltzeko egokia den makina bat ekoiztearekin lortu zuen arrakasta, hasiera batean muselina irute-makina edo Hall-i'-th'-Wood irute-makina (bera eta bere familia bizi ziren etxearen izen berberaz) izenez ezagutzen zena), eta gero Spinning-mule gisa.

## Erreferentziak

* ↑ Samuel Crompton, the inventor of the spinning mule : a brief survey of his life and work, with which is incorporated a short history of Messrs. Dobson & Barlow in SearchWorks. .
* ↑ Timmins 1996.
* ↑ Jackson, Tim. (4 May 2006). The Fashion Handbook. Routledge.
* ↑ Is There a Tweaker Driving Innovation On Your Team?. .

## Bibliografia

* French, Gilbert J. (1859). The Life and Times of Samuel Crompton, Inventor of the Spinning Machine Called the Mule. London: Simpkin, Marshall, and Company.
* Daniels, George William (1929). The Early English Cotton Industry: With Some Unpublished Letters of Samuel Crompton. London: Longmans, Green, and Company. - contains a photograph of a statue of Crompton
* Baines, Edward. (1835). History of the cotton manufacture in Great Britain;. H. Fisher, R. Fisher, and P. Jackson.
* Timmins, Geoffrey. (1996). Four Centuries of Lancashire Cotton. Lancashire County Books, 92 or. ISBN 1-871236-41-X..

## Kanpo estekak

* Essay on Crompton and the spinning mule
* Essay on Samuel Crompton
* The life of Samuel Crompton 1753 – 1827 at Hall i'th' Wood Museum
* The Crompton Trail
* Samuel Crompton and Hall 'i 'th Wood
* Datuak: Q140692
* Multimedia: Samuel Crompton / Q140692
# Samuel Dumoulin

Samuel Dumoulin (Vénissieux, 1980ko abuztuaren 20a) frantziar txirrindulari ohia da.

## Palmaresa

2001
* Aingo Tourreko etapa bat
2002
* Armorikako Sari Nagusia
2003
* Normandiako Tourra
* Tro Bro Leon
* 2. Aingo Tourrean
* 3. Etorkizuneko Tourrean
2004
* Tro Bro Leon
2005
* Dauphine Libereko etapa bat
* Limousingo Tourreko etapa bat
2006
* Route Adélie
2008
* Sartheko Zirkuituko etapa bat
* Frantziako Tourreko etapa bat
2009
* Limousingo Tourreko etapa bat
2010
* Étoile de Bessèges eta etapa bat
* Kataluniako Voltako etapa bat
* 3. Marseillesa Sari Nagusian
2011
* Étoile de Bessègeseko etapa bat
2012
* Marseillesa Sari Nagusia
* Frantziako Txirrindularitza Kopa
* 2. Polynormanden
* 2. Plumelec-Morbihango Sari Nagusian
2013
* Étoile de Bessègeseko etapa bat
* Frantziako Txirrindularitza Kopa
* Plumelec-Morbihango Sari Nagusia
* 2. Marseillesa Sari Nagusian
* 3. Paris-Bourgesen
2014
* 2. Haut-Varko Tourrean
* 3. Marseillesa Sari Nagusian
2015
* La Drome Klasikoa
2016
* Doubseko Tourra
* Frantziako Txirrindularitza Kopa
* Plumelec-Morbihango Sari Nagusia
* Boucles de l'Aulne
2017
* Haut-Varko Toureko etapa bat
* 3. Plumelec-Morbihango Sari Nagusian
2018
* 3. Plumelec-Morbihango Sari Nagusian

## Kanpo etekak

Samuel Dumoulin - ProCyclingStats
* Datuak: Q356311
* Multimedia: Samuel Dumoulin / Q356311
# Samuel Caro

Samuel Caro Sádaba (Mendabia, 1971ko irailaren 3a -) PSNko politikaria da.

## Biografia

Zuzenbidean lizentziaturik, politikagintzan Mendabian hasi zen, 1999tik 2007ra herriko alkatea izan baitzen. 2007ko hauteskundeetatik aurrera, Nafarroako Parlamentuko kidea da.

## Kanpo estekak

* (Gaztelaniaz) Caroren biografia PSNren web orrian.
* Datuak: Q12266832
# Samuel Eto'o

Samuel Eto'o Fils (Nkon, Kamerun, 1981eko martxoaren 10a - ) futbol aurrelaria da, egun Inter de Milangoa. Kokapen egokienak bilatzeko eta baloia jaurtizeko abileziak munduko futbolaririk hoberenetakoa bihurtu du Samuel Eto'o. Izan ere, 2003, 2004 eta 2005ean jaso du Urteko Afrikako Futbolariaren Saria, hiru aldiz jarraian lortu duen lehendabizikoa. Gainera, 2004an (Diego Forlan-ekin batera) eta 2005ean Pichichi saria irabazi du Espainiako Lehen Mailan.
2004an FC Barcelonarekin sinatu baino lehen, Eto'o Real Madrideko harrobian aritu zen sei urtez. Baina horietako azken lau eta erdiko urteak RCD Mallorcan eman zituen. Hor, 2003an Espainiako Errege Kopa irabazi zuen Recreativo de Huelva garaitu ostean.
FC Barcelona eta Real Madriden arteko aspaldiko lehia dela eta, Samuel Eto'oren salmentak hautsa astindu zuen. Garaiko Real Madrideko presidenteak, Florentino Pérezek FC Barcelonari saldu zion 24 milioi euroren truke, ligako aurrelaririk hoberenak (Ronaldo eta Raúl hain zuzen ere) dagoeneko taldean bazituela argudiatuta. Samuel Eto'ok aparteko futbolaria dela erakutsi du FC Barcelonan ere. Hor, 2004-05eko zein 2005-06ko ligak irabazi ditu, berak sartutako golei esker hein handi batean. 2005eko FIFA Urteko Munduko Futbolarien Sarian hirugarren sailkatu zen, Ronaldinho taldekidearen eta Chelsea FCko Frank Lamparden atzean. 2006ko maiatzaren 17an, Champions Leagueko finalean, Arsenal FC garaitu zuen FC Barcelonak, 1 eta 1eko berdinketa Samuel Eto'ok lortutakoan. Hori dela eta, partidako gizona hautatu zuten Eto'o.
Kamerungo selekzioarekin ere tituluak eskuratu ditu: 2000ko eta 2002ko Afrikako Nazioen Kopak zein urrezko domina 2000ko Olinpiadetan. 17 urterekin jokatu zuen estreinako partida Italiaren kontra. 2002ko Munduko Futbol Txapelketan parte hartu zuen. 2006ko Afrikako Nazioen Kopako Boli Kostaren kontrako finalaurdenean, Samuel Eto'ok sailkapena emanen zion penaltian egin zuen huts. Hala ere, gol gehien egin zituena izan zen.
2021eko irailean, Samuel Eto'o-k, Kamerungo Futbol Federazioko (Fecafoot) presidentetzarako hautagaitza iragarri zuen.

## Kanpo estekak

* Datuak: Q1255625
* Multimedia: Samuel Eto'o / Q1255625
# Samuel Colman

Samuel Colman (Portland, Maine, 1832ko martxoaren 4a - New York, 1920ko martxoaren 26a) estatubatuar margolaria izan zen, Hudson Ibaiaren Eskolako kidea.
New Yorken bizi izan zen txikitatik eta Asher Brown Durandekin ikasi zuen margolaritza. Bere lanak lehen aldiz 1850ean erakutsi zituen Diseinuko Akademia Nazionalean eta 1854an estudio bat ireki zuen New Yorken.
Hudson Ibaiaren Eskolak eragindako paisaiak margotu zituen, baita estilo erromantiko batekin ere. Ohiko bidaiaria izan zen eta Europako eta Mediterraneoko portu eta hiriak margotu zituen. Baita gazteluak, zubiak, arkuak eta akueduktuak ere. 1870eko eta 1880ko hamarkadetan Amerikako mendebaldeko paisaiak ere margotu zituen.
1866an Amerikako Akuarela Elkartearen sortzaileetako bat izan zen, eta 1867tik 1871ra buru izan zen. Akuafortean eta barnealdeen diseinuan ere aritu zen, Asiako dekorazio-objektuak bildumatu zituen eta geometriari eta arteari buruzko liburuak idatzi zituen.

## Iruditegia

* Storm King on the Hudson (1866)
* Late November in a Santa Barbara Cañon, California (c.1888)
* On the Viga, Outskirts of the City of Mexico (1892)
* Finish — First International Race for America's Cup, 8. August 1870

## Kanpo estekak

* Datuak: Q1751436
* Multimedia: Samuel Colman / Q1751436
# Samuel Eichelbaum

Samuel Eichelbaum (Villa Domínguez, Entre Ríos, 1894ko azaroaren 14a - Buenos Aires, 1967ko maiatzaren 4a) Argentinako antzerkigilea izan zen.
Kazetaria, antzerki-kritikaria eta zuzendaria izan zen. Bere obrak Buenos Aires hiriaren hazkundearen gorabeherak islatzen ditu. Obra ugari idatzi zuen: El lobo manso (1906, Otso otzana), La mala sed (1920, Egarri gaiztoa), Dos brasas (1957, Bi txingar) eta Subsuelo (1967, Lurpea).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q462261
* Multimedia: Samuel Eichelbaum / Q462261
# Salvador Napal

Salvador Napal Barace (Otsagabia, 1894 – Burlata, 1968) apaiza eta idazlea izan zen.
Historia y Novena de Nuestra Señora de Muskilda liburuaren egilea da, Iruñean 1932. urtean publikatua.

## Erreferentziak

* «Napal Barace, Salvador - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2022-01-31).

## Kanpo estekak

* Datuak: Q110765115
# Salvador Novo

Salvador Novo López (Mexiko Hiria, 1904ko uztailaren 30a - ibidem, 1974ko urtarrilaren 13a) Mexikoko idazlea izan zen. Antzerkiaren Historiako irakaslea izan zen; 1952an Mexikoko Hizkuntza Akademiako kide izendatu zuten. Olerkia, antzerkia eta hitz laua landu zituen; antzerkian zuzendari, itzultzaile eta egile gisa jardun zuen.
Idazlan nagusiak: olerkia: XX Poemas (1925), Nuevo amor (1933, Maitasun berria), Poesía (1955), Poesías (1961), Sonetos (1964); antzerkia: A ocho columnas (1956, Zortzi zutabetan), Ha vuelto Ulises (1962, Itzuli da Ulises); kontakizuna: El joven (1925, Gaztea), Nueva grandeza mexicana (1946, Mexikoren handitasun berria); saiakera: Ensayos (1925, Saiakerak), En defensa de lo usado (1938, Erabiliaren alde), México, historia de una ciudad (1967, Mexiko, hiri baten historia).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q63667
* Multimedia: Salvador Novo / Q63667
# Salvador Paniker

Salvador Pàniker i Alemany (Barcelona, 1927ko martxoaren 1a - 2017ko apirilaren 1a) ingeniaria, filosofo eta idazlea izan zen. Aita indiarra eta ama kataluniarra zituen, batxilergoa jesuitekin egin zuen, doktoretza ingenieritza industrialean eta Bartzelonako Unibertsitatean metafisikaren irakaslea izan zen. Raimon Panikkar filosofoaren anaia izan zen.
Kairós argitaletxea sortu eta zuzendari lanetan ibili zen. "Derecho a Morir Dignamente" Espainiako elkartearen presidentea izan zen, eutanasiaren eskubidea aldarrikatuz. Ekialdeko tradizioak ikertu zituen eta taoismoan sakondu egin zen.

## Bibilografia

* "A propósito de Sartre, la fe y los dioses" (1965)
* "Los signos y las cosas" (1969)
* "Cibernética y budismo Zen" (1971)
* "Aproximación al origen" (1982)
* "Conversaciones en Cataluña" (1966)
* "Conversaciones en Madrid" (1969)
* "Primer testamento" (1985)
* "Ensayos retroprogresivos" (1987)
* "Segunda memoria" (1988)
* "Filosofía y mística" (1992)
* "Cuaderno amarillo" (2000)
* "Variaciones 95" (2002)
* "Asimetrías" (2008)

## Ikus, gainera

* Bartzelonar ezagunen zerrenda

## Kanpo loturak

* Biografia laburra 'on-line'.
* Datuak: Q9073052
# Salvador Ezpeleta

Salvador Juachin Ezpeleta Mendiburu (Oiartzun, Euskal Herria, 1776ko urtarrilaren 24a - Paraná, Argentina, 1835) euskal merkataria izan zen, Río de la Platako erregeorderrian eta Rio de la Platako Probintzia Batuetako lehen urteetan jardun zuena. Paraná hiriaren garapena bultzatu zuen aktiboki, Entre Ríos probintziako hiriburua.

## Biografia

Oso gazte zela, Río de la Platako erregeorderrirantz ontziratu zen, lehen erregeordea izan zen Pedro de Cevallosen espedizioarekin batera iristen zen merkataritza-ontzi batean. Euskalduna izanik, ez zekien gaztelaniaz hitz egiten, Río de la Platan ikasi zuen hizkuntza.
Montevideon finkatu zen merkataritzaren menpeko bezala, eta urte gutxira independizatu zen. Eskualdeko merkatari aberatsenetako bat izatera iritsi zen, eta laster hedatu zituen bere jarduerak abeltzaintzara.
Mendea hasi baino pixka bat lehenago Bajada del Paraná herrian kokatu zen, egungo Paraná hirian . Erregeordetzaren hegoaldeko erdialdearen barnealdean kargak eramaten zituzten bagoien tropak antolatu zituen - ez Peruko Garaiko eremu menditsuan - Paraná eta Plata ibaietan ibaien merkataritza egiten zuten belaontzi txikien flotilla zuen. Paranan ezarri zituen txahal sebaren erauzketa, kandela fabrika handi bat, kare labea eta adreiluzko hainbat labe. La Bajada del Paraná herriaren hasierako loraldiaren zati handi bat Ezpeletak egindako merkataritzari eta ondoko Santa Fe- rekin zuen loturari esker gertatu zen. Handiena duen harreman komertzialak bizia izan zuen arrantxo ordua, of Francisco Candioti .
XIX. mendea hasi baino lehentxeago, Bajada del Paranáko herrian kokatu zen, gaur egungo Paraná hirian. Erregeorderriaren hegoalde osoan –ez Peru Garaiko mendialdean– kargak zeramatzaten gurdi tropak antolatu zituen, Paraná eta Plata ibaietan ibai merkataritza egiten zuten belaontzi txiki batzuen jabe izan zen. Paranán behi-bilbe bat, kandela fabrika handi bat, karobi bat eta adreilu labe batzuk ezarri zituen. La Bajada del Paraná hiribilduaren hasierako loraldiaren zati handi bat Ezpeletak egindako merkataritzari eta aldameneko Santa Ferekin zuen loturari zor izan zitzaion. Harreman komertzial handiak zituen Francisco Candioti garaiko estantzierorik handienarekin.
1810ean Maiatzeko Iraultza babestu zuen, Paraná hiribilduko kabildoak harekin bat egitea lortuz. Diruz lagundu zuen eta ehunka zaldi eta idi eman zizkion Manuel Belgranoren armadari bere Paraguaiko kanpainarako, Montevideo setiatu zuen armadari bezalaxe. Gobernu nazionaleko floten eraketa eta hornikuntza ere babestu zituen.

## Bibliografia

* Cutolo, Vicente, Nuevo diccionario biográfico argentino, 7 liburuki, Ed. Elche, Bs. As., 1968-1985.
* Bosch, Beatriz, Entre Ríosko historia, Ed. Plus Ultra, Bs. As., 1991. ISBN 950-21-0108-1

## Erreferentziak

* ↑ «Bataioa Salvador Juachin, Ezpeleta, Mendiburu» artxiboa.mendezmende.org (Noiz kontsultatua: 2021-05-21).

## Kanpo estekak

* EZPELETA, Salvador Joaquín - Auñamendi Eusko EntziklopediaAutoritate kontrola Wikimedia proiektuak Datuak: Q9073017
* Datuak: Q9073017
# Salvador Giner

Salvador Giner i de San Julián (Bartzelona, 1934ko otsailaren 10a - 2019ko urriaren 19a) katalan soziologoa izan zen, eta 2005etik Institut d'Estudis Catalanseko presidentea.
1995. urtean Kataluniako Generalitateak Creu de Sant Jordi saria eman zion, eta 2006. urtean, CISek Soziologia eta Politika Zientziako Sari Nazionala.

## Biografia

Sorterrian hasi zen ikasketak egiten. Zuzenbideko lizentzia eskuratu zuen Bartzelonako Unibertsitatean, eta Soziologiako doktoregoa Chicagokoan. Europan, Estatu Batuetan eta Karibe inguruan osatu zituen bere ikasketak. Harrezkero, Britainia Handian lan egin zuen urte askoan, irakasle eta ikertzaile gisa, harik eta 1986. urtean sorterrira itzuli eta Bartzelonako Unibertsitate Autonomoko katedra eskuratu zuen arte. Ordutik unibertsitate horretako irakaslea izan zen, ekonomiako fakultatean.

## Bere eragina Soziologian

Ginerren lanen artean bereziki azpimarratzekoak dira teoria soziologikoari, pentsamendu sozialaren historiari eta gizarte industrial garaikidearen analisiari buruz egin dituen ekarpenak. Soziologian nagusitzen den teoria aniztasunaren aurrean, Ginerrek egitura sorra deritzenen kontzeptua proposatzen eta lantzen du; egitura horiei esker garai eta leku desberdinetan sorturiko teoriak eta ideiak multzoka daitezke, eta aukera ematen dute gizarte-zientzietan hainbeste arazo sortu ohi dituen paradigma aniztasuna gainditzeko.

## Lanak

Ginerren liburuen artean aipagarriak dira Historia del pensamiento social (1967, 1982an berrantolatua, Gizarte-pentsamenduaren historia), Sociología (1968, Soziologia), El progreso de la conciencia sociológica (1971, Kontzientzia soziologikoaren bilakaera), Sociedad masa (1976, Masa-gizartea), Europa contemporánea: estructuras sociales y pautas culturales (1978, Europa garaikidea: gizarte-egiturak eta joera kulturalak) eta La estructura social de Cataluña (1980, 1984an osatua, Kataluniako egitura soziala).

### Obra hautatua

* Historia del pensamiento social (1967).
* El progreso de la conciencia sociológica (1971).
* Sociedad masa (1976).
* Europa contemporánea: estructuras sociales y pautas culturales (1978).
* La estructura social de Cataluña (1980.
* Historia del pensamiento social (1967).
* El progreso de la conciencia sociológica (1974).
* La sociedad corporativa (1979).
* El destino de la libertad (Espasa Saiakera saria 1987)
* Las razones del republicanismo (1998).
* Ciudadanía, desigualdad social y Estado de Bienestar (2003)
* Mass Society (Sociedad Masa) (1976).
* Comunió, domini, innovació (1985).
* Ensayos civiles y Carta sobre la democracia (1934).
* El sagrat i el profà (1996).
* Teoría de sociología clásica.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q605655
* Multimedia: Salvador Giner i de San Julián / Q605655
# Salvador Martín

Salvador Martín Mateos (Ordizia, Gipuzkoa, 1956ko uztailaren 1a) euskal herritar kirol kazetari bat da. 1990eko hamarkadatik TVE espainiar telebista kateko kirol aurkezlea da, maiz Telediario albistegietako kirolen atala aurkezteagatik ezaguna da. Aurkezteko estilo lasaia, baikorra eta jatorra du.

## Ibilbidea

Madrilgo Complutense Unibertsitatean Kazetaritza, Ikusentzunetako Zientzietan eta Hezkuntza Fisikoan lizentziatua da.
RNE irrati katean kazetari, zuzendari eta aurkezle lanetan hasi zen, tartean honako irratsaioetan: Centro Deportivo, España en la memoria, Los gatos pardos, Alborada, Traje de noche, El fin de semana me sentó fatal, Área 15 eta Estudio 15-17.
1992an TVE telebista katean lan egiten hasi zen, Telediario 1, Telediario2, Telediario 3, Telediario Fin de Semana, Domingo Deporte, Si, Dígame, A mi manera, Teledeporte, Deporte Noche eta Cerca de las Estrellas saioetan parte hartuz.
TVE kateko kazetari gisa hainbat kirol ospakizun garrantzitsuren zuzeneko berriemailea izan da, tartean 1992ko Bartzelonako Olinpiar Jokoak, 1996ko Atlantako Olinpiar Jokoak eta 2000ko Sydneyko Olinpiar Jokoak.
Hainbat elkarrizketetan bere burua errealzale edo txuri-urdin izatea aitortu izan du, izan ere, haurra zela aitarekin Atotxa futbol zelaira Errealaren partiduak ikustera joaten baitzen.

## Ereferentziak

* ↑ Alvador Martín Mateos nació el 1 de julio de 1956 en Ordizia, Guipúzcoa. Es licenciado en Periodismo y Ciencias de la Imagen Visual y Auditiva por la Universidad Complutense de Madrid y profesor de Educación Física. . Erreala.com (Gaztelaniaz)

## Kanpo loturak

* Salvador Martín kazetariari burututako elkarrizketa. Escuela de PResentadores de Televisión. Youtube.com (Ingelesez)
* Datuak: Q34309914
# Salvador Guardia

Salvador Guardia Ramos (Valentzia, 1974ko maiatzaren 18a -) Espainiako saskibaloi jokalaria da, egun ACBko Bilbao Basket taldean dabilena.

## Ibilbidea

A.D. San José, Ferrys Llíria eta CAI Zaragozako harrobietan izan ondoren, ACB Ligan 1992an debutatu zuen orduko Natwest Zaragoza taldean.
Zaragozako frankizia Fuenlabradak erosi eta han eman zituen bost urte. 2001ean Sevillako Caja San Fernando fitxatu eta 2003an CB Granadan eman zuen denboraldi erdia. 2003an, berriro, Jabones Pardo Fuenlabradak eta 2007/08 denboraldira arte izan zen, kapitaina izan ere. 2008/09 denboraldirako Bilbao Basketek fitxatu zuen.

## Palmaresa
### Tituluak

* LEB Liga bi (1997/98 eta 2004/05, Baloncesto Fuenlabrada)
* LEB Kopa (2004/05, Baloncesto Fuenlabrada)
* Mediterranear Jokoak: urrezko domina (2001, Tunis).

## Errekorrak ACB Ligan

* Puntuak: 29 (2007/08 denboraldiko 16. jardunaldia)
* Erreboteak: 17 (2002/03 denboraldiko 27. jardunaldia)
* Asistentziak: 5 (2001/02 denboraldiko 9. jardunaldia)
* Balorazioa: 34 (2007/08 denboraldiko 16. jardunaldia)
* Erasoan errebote gehien lortuak: 13 (2002-2003 denboraldiko 27. jardunaldia)

## Erreferentziak

* ↑ Bilbao Basketen webgunea
* ↑ ACB Ligaren webgunea